钦定古今图书集成/明伦汇编/氏族典/第445卷 > 《廖用贤尚友录》 > 柳忱
## 钦定古今图书集成/明伦汇编/氏族典/第445卷 > 《廖用贤尚友录》 > 柳忱

按《梁书柳惔传》：“忱字文若，惔第五弟也。起家为司徒
参军，累迁太子中舍人。和帝即位，为尚书吏部郎，进
号辅国将军、南平太守。高祖践阼，以为五兵尚书，领
骁骑将军。天监二年，出为安西长史。六年，征为员外
散骑常侍，迁持节督湘州诸军事，入为秘书监。十年
卒，谥曰穆。子范嗣。”